NORAKSTS

|  |  |
| --- | --- |
| 25.03.2022. | Nr.5/14 |

###### GROZĪJUMS JELGAVAS PILSĒTAS DOMES 2021. GADA 21. JANVĀRA LĒMUMĀ Nr.1/7 “PROJEKTA “SIA “JELGAVAS POLIKLĪNIKA” NOROBEŽOJOŠO KONSTRUKCIJU ENERGOEFEKTIVITĀTES PAAUGSTINĀŠANA” IESNIEGUMA SASKAŅOŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis), **PRET – nav**, **ATTURAS – 2** (G.Kurlovičs, A.Tomašūns),

Saskaņā ar Jelgavas pilsētas domes 2021. gada 21. janvāra lēmumu Nr.1/7 “Projekta SIA “Jelgavas poliklīnika” norobežojošo konstrukciju energoefektivitātes paaugstināšana” iesnieguma saskaņošana” (turpmāk – lēmums) un starp Centrālo finanšu un līgumu aģentūru un SIA “Jelgavas poliklīnika” 2021. gada 9. jūnijā noslēgto Līgumu par Eiropas Savienības fonda projekta īstenošanu Nr.4.2.2.0/20/I/024 ““SIA “Jelgavas poliklīnika” norobežojošo konstrukciju energoefektivitātes paaugstināšana” (turpmāk – projekts), kura kopējās izmaksas ir 427 334.41 *euro*, no tiem kopējie attiecināmie izdevumi 253 102,35 *euro*, t.sk. 215 137,00 *euro* ir Eiropas Reģionālā attīstības fonda finansējums un 212 197,41 *euro* ir SIA “Jelgavas poliklīnika” līdzfinansējums. Projekta neattiecināmie izdevumi ir 174 232,06 *euro*, kas ir SIA “Jelgavas poliklīnika” līdzfinansējums.

Lai īstenotu projektu 2021. gada 28. septembrī ir noslēgts būvdarbu līgums “Jelgavas poliklīnikas ēkas fasādes vienkāršotā atjaunošana – norobežojošo konstrukciju energoefektivitātes paaugstināšanai Sudrabu Edžus iela 10, Jelgavā”. Līguma kopējā summa 419 115,12 *euro* (ar pievienotās vērtības nodokli). Būvdarbu veikšanas procesā ir identificētas būvdarbu apjoma izmaiņas un papildu būvdarbi, kas nepieciešami ēkas Sudrabu Edžus ielā 10, Jelgavā, energoefektivitātes paaugstināšanai, kopsummā par 150 828,80 *euro*.

Ņemot vērā iepriekš minēto, lai nodrošinātu projekta īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2021. gada 21. janvāra lēmumā Nr.1/7 ““Projekta “SIA “Jelgavas poliklīnika” norobežojošo konstrukciju energoefektivitātes paaugstināšana” iesnieguma saskaņošana” šādu grozījumu un izteikt 2.punktu šādā redakcijā:

 “2. Plānot projekta kopējās izmaksas 569 943,92 *euro* (pieci simti sešdesmit deviņi tūkstoši deviņi simti četrdesmit trīs *euro* un 92 *centi*) ieskaitot pievienotās vērtības nodokli. No kopējām izmaksām Eiropas Reģionālās attīstības fonda finansējums - 215 137,00 *euro* (divi simti piecpadsmit tūkstoši viens simts trīsdesmit septiņi *euro* un 00 *cents*)*,* SIA ”Jelgavas poliklīnika” aizņēmums Valsts kasē – 354 806.92 *euro* (trīs simti piecdesmit četri tūkstoši astoņi simti seši *euro* un 92 *centi*) apmērā.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā